Það væri afmælisbarninu sérstakt ánægjuefni ef sem flestir sæju sér fært að mæta og smella í eins og eina , eða tvær , eða fleiri flugur í tilefni dagsins . Síðasta hnýtingarkvöld Febrúarflugna verður n.k. mánudagskvöld 25. febrúar í Árósum og hefst að venju kl. 20:00 stundvíslega og auðvitað eru allir velkomnir . Veiðivatn vikunnar heitir ekki Stóra Skálavatn , það heitir hér einfaldlega Skálavatn eins og það hefur heitið frá því vatnakarlar byrjuðu að leggja leið sína í Veiðivötn . Allar upplýsingar um vatnið má nálgast með því að smella á myndina hér að neðan . Skálavatn í Veiðivötnum Eins og áður hefur verið getið , þá má finna öll vötnin sem hafa komið fram með því að smella hérna . Nú eru tvenn hnýtingarkvöld Febrúarflugna að baki og það hefur verið ágæt mæting í Árósa , félagsheimili Ármanna , þessi kvöld . FOS.IS hafa borist ábendingar um að nokkrir áhugasamir eigi ekki heimangengt á mánudagskvöldum og því höfum við tekið þá ákvörðun að á morgun , miðvikudaginn 13. febrúar verður skotið inn auka-hnýtingarkvöldi Febrúarflugna í Árósum , Dugguvogi 13 . Að venju opnar félagsheimilið kl. 20:00 og auðvitað eru allir velkomnir . Sýnishorn af flugum ársins – smellið á myndina til að skoða þær allar Á umliðnum árum hefur umhverfisvitund veiðimanna , rétt eins og annarra , aukist stórum . Þar kemur Mistur sterkt inn og bíður útivistarfólki og innipúkum upp á umhverfisvæna kosti í ferðavörum , hreinlætis - og heimilisvörum . Að vera útbúinn góðu nesti í veiðiferðina er nauðsyn og ekki skemmir fyrir að taka það með sér í umhverfisvænum og endingargóðum nestisboxum með rjúkandi kaffi á stálbrúsa sem þolir slark og hnjask í misjöfnu veðri . Mistur styrki Ferbrúarflugur nú fjórða árið í röð og eflaust búa heppnir hnýtarar enn að þeim viðurkenningum sem þeir hafa hlotið í nafni Misturs . Annar af nýjum styrktaraðilum Febrúarflugna þetta árið er Veiðihornið . Með stór aukinni áherslu á fluguhnýtingarvörur hefur Veiðihornið stimplað sig enn frekar inn inn hjá fluguhnýturum og ef að líkum lætur má ganga að góðum vörum vísum í Veiðihorninu . Aukið úrval hnýtingarvara er til marks um það að fluguhnýtingar eru langt því frá á undanhaldi hér á landi og rétt eins og vöruúrvalið eykst , þá fjölgar ungum og upprennandi hnýturum enn frekar . Einn dyggasti styrktaraðili Febrúarflugna í gegnum árin er Árvík . Fyrirtækið hefur skapað sér fastan sess í hugum stangaveiðimanna á undanförum áratugum , rótgróið og öflugt . Meðal vörumerkja Árvíkur má nefna flugustangir frá Scott , breiða vörulínu Loon , töskur og vesti frá Fishpond , hnýtingaráhöld frá Stonfo og Griffin að ógleymdum Kamasan önglunum sem allir fluguveiðimenn þekkja . Það er vart til sá stangaveiðimaður á Íslandi sem ekki hefur snert á og reynt einhverjar af vörum Árvíkur í gegnum tíðina . Í gærkvöldi var fyrsta hnýtingarkvöld Febrúarflugna þetta árið haldið í Árósum . Eitthvað á þriðja tug gesta mætti á staðinn og stemmingin var létt og leikandi . Töluverður fjöldi mætti með eigin hnýtingargræjur og FOS.IS til óblandinnar ánægju voru uppsett hnýtingarsett ekki látin standa ónotuð og töluvert skrafað um hinar og þessar flugur . Það er því vel þess virði fyrir áhugamenn um fluguhnýtingar að kíkja reglulega við í Vesturröst á Laugaveginum . Nýir félagar í hópnum eru nú orðnir 30 á þessum fjórum dögum og fylgjendur átaksins því að renna í 300 auk þeirra ríflega 800 sem fylgjast með á Fésbókarsíðu FOS.IS og hér á síðunni . Við þökkum Flugubúllunni kærlega fyrir stuðninginn . Að lokum langar okkur að vekja athygli á því að í kvöld , mánudagskvöldið 4. febrúar er fyrsta hnýtingarkvöld Febrúarflugna í samstarfi við Ármenn . Félagsheimili Ármanna , Árósar opnar kl. 20:00 og það eru allri velkomnir , reyndir sem óreyndir . Of það sem meira er , gestir þurfa ekki að eiga hnýtingargræjur því það hafa verið settir upp þrír hnýtingarbásar með helstu verkfærum og efni ef áhugasamir vilja prófa . Við mælum með einföldum og gjöfulum flugum fyrir byrjendur ; Peacock og Pheasant Tail , en vilji menn spreyta sig á einhverju öðru þá má alltaf fletta í hnýtingabókum Ármanna í hugmyndaleit og láta reyna á færnina . Nú kynnum við tvo aðila til viðbótar sem styðja okkur og það eru Flugubúllan og Vesturröstsem báðir hafa stutt við átakið með ráðum og dáð á umliðnum árum . Þar með eru það níu aðilar sem leggja átakinu lið að þessu sinni með ýmsu móti . Líkt og endranær munu allir styrkir renna til heppinna fulltrúa þeirra sem setja flugur inn á Fésbókarhópinn í febrúar .